พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏสุรินทร์พ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๑๐พฤศจิกายน พ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏสุรินทร์อาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย กับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติมหาวิทยาลัยราชภัฏ พ.ศ. ๒๕๔๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏสุรินทร์ พ.ศ. ๒๕๕๒มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒]ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยราชภัฏสุรินทร์ดังต่อไปนี้(๑) สาขาวิชาการบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อบช.บ.(๒) สาขาวิชาการแพทย์แผนไทย มีปริญญาสามชั้น คือ(ก) เอก เรียกว่า การแพทย์แผนไทยดุษฎีบัณฑิต ใช้อักษรย่อ พท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า การแพทย์แผนไทยมหาบัณฑิต ใช้อักษรย่อ พท.ม.(ค) ตรี เรียกว่า การแพทย์แผนไทยบัณฑิต ใช้อักษรย่อ พท.บ.(๓) สาขาวิชาการศึกษา มีปริญญาสามชั้น คือ(ก) เอก เรียกว่า ครุศาสตรดุษฎีบัณฑิต ใช้อักษรย่อ ค.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ครุศาสตรมหาบัณฑิต ใช้อักษรย่อ ค.ม.(ค) ตรี เรียกว่า ครุศาสตรบัณฑิต ใช้อักษรย่อ ค.บ.(๔) สาขาวิชาเทคโนโลยี มีปริญญาหนึ่งชั้น คือ ตรี เรียกว่า เทคโนโลยีบัณฑิต ใช้อักษรย่อ ทล.บ.(๕) สาขาวิชานิติศาสตร์ มีปริญญาสามชั้น คือ(ก) เอก เรียกว่า นิติศาสตรดุษฎีบัณฑิต ใช้อักษรย่อ น.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า นิติศาสตรมหาบัณฑิต ใช้อักษรย่อ น.ม.(ค) ตรี เรียกว่า นิติศาสตรบัณฑิต ใช้อักษรย่อ น.บ.(๖) สาขาวิชานิเทศศาสตร์ มีปริญญาสามชั้น คือ(ก) เอก เรียกว่า นิเทศศาสตรดุษฎีบัณฑิต ใช้อักษรย่อ นศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า นิเทศศาสตรมหาบัณฑิต ใช้อักษรย่อ นศ.ม.(ค) ตรี เรียกว่า นิเทศศาสตรบัณฑิต ใช้อักษรย่อ นศ.บ.(๗) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๘) สาขาวิชารัฐประศาสนศาสตร์ มีปริญญาสามชั้น คือ(ก) เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค) ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๙) สาขาวิชาวิจิตรศิลป์และประยุกต์ศิลป์ มีปริญญาสามชั้น คือ(ก) เอก เรียกว่า ศิลปกรรมศาสตรดุษฎีบัณฑิต ใช้อักษรย่อ ศป.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปกรรมศาสตรมหาบัณฑิต ใช้อักษรย่อ ศป.ม.(ค) ตรี เรียกว่า ศิลปกรรมศาสตรบัณฑิต ใช้อักษรย่อ ศป.บ.(๑๐) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๑) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๒) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๓) สาขาวิชาสถาปัตยกรรมศาสตร์ มีปริญญาสามชั้น คือ(ก) เอก เรียกว่า สถาปัตยกรรมศาสตรดุษฎีบัณฑิต ใช้อักษรย่อ สถ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค) ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา๔ครุยวิทยฐานะของมหาวิทยาลัยราชภัฏสุรินทร์ มีสามชั้น ดังต่อไปนี้(๑)ครุยดุษฎีบัณฑิต ทำด้วยผ้าหรือแพรสีดำ เย็บเป็นเสื้อคลุมยาวครึ่งน่อง หลังจีบตัวเสื้อผ่าอกตลอด มีแถบผ้าไหมลายดอกแก้วสีประจำสาขาวิชา กว้าง ๔ เซนติเมตรเย็บติดเป็นสาบตลอดด้านหน้าทั้งสองข้าง แขนเสื้อจีบพองยาวพอประมาณปลายแขนพับตลบเข้าข้างในเป็นสองชั้น ตอนกลางแขนทั้งสองข้างมีแถบกำมะหยี่สีดำ กว้าง๒ เซนติเมตร ยาว ๑๕ เซนติเมตร พับปลายแถบเป็นมุมแหลม จำนวนสามแถบติดเรียงกันระยะห่างระหว่างแถบ ๒ เซนติเมตร มีผ้าคล้องคอทำด้วยผ้าไหมลายดอกแก้วสีเขียวด้านนอกตอนปลายของผ้าคล้องคอขลิบริมด้วยผ้าไหมลายดอกแก้วสีประจำสาขาวิชา กว้าง ๒เซนติเมตร และแถบผ้าสีม่วงปักดิ้นทองรูปช้างเรียงต่อกัน หันหน้าเข้าหาตราสัญลักษณ์มหาวิทยาลัยกว้าง ๒ เซนติเมตร ริมหนึ่ง และขลิบริมด้วยผ้าไหมลายดอกแก้วสีม่วง กว้าง ๔เซนติเมตร อีกริมหนึ่ง ด้านในของผ้าคล้องคอทำด้วยผ้าไหมลายดอกแก้วสีเขียวและมีตราสัญลักษณ์มหาวิทยาลัยทำด้วยโลหะดุนนูนสีเงิน สูง ๕ เซนติเมตรติดตรงกลางตอนปลายของผ้าคล้องคอ(๒)ครุยมหาบัณฑิต เช่นเดียวกับครุยดุษฎีบัณฑิต เว้นแต่แถบกำมะหยี่สีดำตอนกลางแขนทั้งสองข้างมีจำนวนสองแถบ(๓)ครุยบัณฑิต เช่นเดียวกับครุยมหาบัณฑิตเว้นแต่แถบกำมะหยี่สีดำตอนกลางแขนทั้งสองข้างมีจำนวนหนึ่งแถบมาตรา๕เข็มวิทยฐานะของมหาวิทยาลัยราชภัฏสุรินทร์ มีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนลงยาสูง ๒.๕ เซนติเมตร ด้านหลังจารึกอักษรย่อชื่อปริญญามาตรา๖ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย ผู้บริหาร และคณาจารย์ของมหาวิทยาลัยราชภัฏสุรินทร์มีดังต่อไปนี้(๑)นายกสภามหาวิทยาลัยและอธิการบดี ครุยทำด้วยผ้าหรือแพรสีดำเย็บเป็นเสื้อคลุมยาวครึ่งน่อง หลังจีบ ตัวเสื้อผ่าอกตลอดมีแถบผ้าไหมสีทองปักดิ้นทอง กว้าง ๔ เซนติเมตรเย็บติดเป็นสาบตลอดด้านหน้าทั้งสองข้าง แขนเสื้อจีบพองยาวพอประมาณ ปลายแขนพับตลบเข้าข้างในเป็นสองชั้นตอนกลางแขนทั้งสองข้าง มีแถบกำมะหยี่สีดำ กว้าง ๒ เซนติเมตร ยาว ๑๕ เซนติเมตรพับปลายแถบเป็นมุมแหลม จำนวนสี่แถบติดเรียงกัน ระยะห่างระหว่างแถบ ๒ เซนติเมตรมีผ้าคล้องคอทำด้วยผ้าไหมลายดอกแก้วสีเขียวด้านนอกตอนปลายของผ้าคล้องคอขลิบริมด้วยผ้าไหมสีทองปักดิ้นทอง กว้าง ๒ เซนติเมตรและโลหะเงินรูปช้างเรียงต่อกัน หันหน้าเข้าหาตราสัญลักษณ์มหาวิทยาลัย กว้าง ๒เซนติเมตร ริมหนึ่ง และขลิบริมด้วยผ้าไหมลายดอกแก้วสีม่วง กว้าง ๔ เซนติเมตรอีกริมหนึ่งด้านในของผ้าคล้องคอทำด้วยผ้าไหมลายดอกแก้วสีเขียว และมีตราสัญลักษณ์มหาวิทยาลัยทำด้วยโลหะดุนนูนสีทองสูง ๕ เซนติเมตร ติดตรงกลางตอนปลายของผ้าคล้องคอให้มีสายสร้อยประกอบครุยประจำตำแหน่งนายกสภามหาวิทยาลัยและอธิการบดีมีลักษณะเป็นแผ่นกลมภายในเป็นรูปช้างทำด้วยโลหะดุนนูนสีทองเรียงต่อกันโดยให้รูปช้างเรียงหันหน้าเข้าหากันบริเวณตรงกลางด้านหน้าประดับระหว่างไหล่ทั้งสองข้าง(๒)กรรมการสภามหาวิทยาลัย เช่นเดียวกับนายกสภามหาวิทยาลัยและอธิการบดีเว้นแต่ไม่มีสายสร้อยประดับ(๓)รองอธิการบดี ผู้ช่วยอธิการบดี คณบดี ผู้อำนวยการหัวหน้าส่วนราชการหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะและคณาจารย์ เช่นเดียวกับกรรมการสภามหาวิทยาลัยเว้นแต่ตราสัญลักษณ์มหาวิทยาลัยทำด้วยโลหะดุนนูนสีเงิน สูง ๕ เซนติเมตรมาตรา ๗[๓]สีประจำสาขาวิชา มีดังต่อไปนี้(๑) สาขาวิชาการบัญชี สีฟ้าเทา(๒) สาขาวิชาการแพทย์แผนไทย สีเขียวอมเหลือง(๓) สาขาวิชาการศึกษา สีฟ้า(๔) สาขาวิชาเทคโนโลยี สีเขียว(๕) สาขาวิชานิติศาสตร์ สีขาว(๖) สาขาวิชานิเทศศาสตร์ สีน้ำเงิน(๗) สาขาวิชาบริหารธุรกิจ สีชมพู(๘) สาขาวิชารัฐประศาสนศาสตร์ สีน้ำตาล(๙)สาขาวิชาวิจิตรศิลป์และประยุกต์ศิลป์ สีแดงเลือดนก(๑๐) สาขาวิชาวิทยาศาสตร์ สีเหลือง(๑๑) สาขาวิชาวิศวกรรมศาสตร์ สีแดงเลือดหมู(๑๒) สาขาวิชาศิลปศาสตร์ สีแสด(๑๓) สาขาวิชาสถาปัตยกรรมศาสตร์ สีน้ำตาลอิฐมาตรา๘ให้มหาวิทยาลัยราชภัฏสุรินทร์จัดทำครุยวิทยฐานะ เข็มวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา๙ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการประกาศใช้บังคับพระราชบัญญัติมหาวิทยาลัยราชภัฏ พ.ศ. ๒๕๔๗ประกอบกับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไร และการกำหนดลักษณะ ชนิด ประเภทและส่วนประกอบของครุยวิทยฐานะ เข็มวิทยฐานะ และครุยประจำตำแหน่งให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏสุรินทร์ (ฉบับที่ ๒) พ.ศ. ๒๕๕๖[๔]หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยราชภัฏสุรินทร์ได้เปิดสอนสาขาวิชาการแพทย์แผนไทยสาขาวิชาเทคโนโลยี สาขาวิชานิเทศศาสตร์ และสาขาวิชาวิศวกรรมศาสตร์เพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชา รวมทั้งสีประจำสาขาวิชาสำหรับสาขาวิชาดังกล่าวจึงจำเป็นต้องตราพระราชกฤษฎีกานี้ชาญ/ผู้จัดทำ๓๐ พฤษภาคม ๒๕๕๖[๑] ราชกิจจานุเบกษาเล่ม ๑๒๖/ตอนที่ ๙๒ ก/หน้า ๔/๓ ธันวาคม ๒๕๕๒[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏสุรินทร์ (ฉบับที่ ๒) พ.ศ. ๒๕๕๖[๓]มาตรา๗ แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏสุรินทร์ (ฉบับที่ ๒) พ.ศ. ๒๕๕๖[๔] ราชกิจจานุเบกษาเล่ม ๑๓๐/ตอนที่ ๔๔ ก/หน้า ๑๘/๒๒ พฤษภาคม ๒๕๕๖